text: Ungt efterlyst kærestepar fundet
  31 maj 2015 kl. 05.13
  De to kærester 15-årige Rasmus Bridstrup og 14-årige Emilie Andersen, er blevet fundet i god behold i en skov på Tønderegnen.
  Det unge par var tilsyneladende stukket af for at være sammen. De havde slået lejr inde i en skov og var tilsyneladende ikke rede til at komme ud af busken.
  Det var en jæger, som tilfældigvis sent lørdag aften fandt de unge.
  Rasmus Bidstrups mor Lene Bridstrup siger til Ekstra Bladet tidligt søndag morgen, at Rasmus har det godt.
  - Han sover nu. Vi har slet ikke fået snakket endnu. Det må komme senere. Men det er korrekt, at de har boet inde i skoven og efter alt at dømme har klaret sig selv.
  Rasmus Bridstrup fra Filskov og Emilie Andersen fra Hedehusene stak af hjemmefra for en uge siden. Deres flugt var nøje planlagt. Facebook-profilerne blev lukket ned og mobiltelefonerne slukket. Rasmus havde også taget 8.000 kroner af sine konfirmations-penge med sig på flugten.
  De to unge mødtes via Internettet for 7-8 måneder siden. De blev dybt forelskede i hinanden og besøgte flere gange hinanden.
  Men det var åbenbart ikke nok. Søndag flyttede de sammen i et telt ude i skoven.
  - De skal naturligvis have lov til fortsat at se hinanden. Vi er bare glade for, at de nu er fundet i god behold, siger Lene Bridstrup til Ekstra Bladet.
  Emilie og Rasmus fundet i god behold. Se mere på politi.dk  http://t.co/M5ELbTFaNF
  Mest læste nu: Jæger har fundet Rasmus og Emilie i skov http://t.co/IwIcjdYiE7
  — Ekstra Bladet (@EkstraBladet) May 31, 2015
  
  
  